Canadair CL-215
Canadair CL-215 je kanadski amfibijski avion namijenjen za gašenje požara. Vodu u svoje rezervoare puni slijetanjem na vodenu površinu gdje se ne zaustavlja, nego nakon punjenja odmah uzlijeće. Teret ispušta iznad područja zahvaćenog vatrom. U zadnjih dvadeset godina korištenja ovog aviona u kolokvijalnom govoru, ali i u medijima uvriježio naziv "Kanader" (kako se izgovara "Canadair"), tako da je riječ kanader u govoru postala ujedno i sinonim za protivpožarni avion.